མཐར་ཁོས་ང་ལ་འཇིགས་ཡེར་ཞིང་སྐྱི་གཡའ་བའི་གཏམ་ངན་ཞིག་བཤད།ཁྱོད་ཀྱི་ཁྱོ་གའང་འཛིན་བཟུང་བྱས་ཟིན་ཟེར།སྐད་ཆ་དེས་ངའི་མགོ་ནང་ནག་འཚུབ་སེ་དང་ལུས་ཡོངས་རམ་རུམ་དུ་གྱུར་ནས་ཡུན་རིང་ལ་སྨྲ་བ་མེད་པར་གྱུར།ཁད་ཀྱིས་སྙིང་ཁམས་ཇེ་མགྱོགས་སུ་ཕྱིན་ཏེ་སྙིང་ལྷོག་ལྷོག་ཏུ་ལྡིང་ནས་སྒྲ་དེ་རྣ་བས་ཐོས་པ་ལྟར་གྱུར།ངས་སླར་ཡང་ལག་གཡོན་པའི་མཐེ་བོང་གི་ཁ་མར་བསྟན་ནས་སྙིང་ཁ་ཤེད་ཀྱིས་མནན་ཞིང་ལག་གཡས་པས་སྟོད་ཐུང་གི་བྲང་ཁ་འཐེན་ནས་བཟོ་ལྟ་དེ་སྦས་པ་ཡིན།དུས་ཡུན་སྐར་ཆ་འགའ་འགོར།ངའི་ངོ་མདོག་སྐྱ་བོར་གྱུར་བ་ཡིན་ནམ་གང་ལྟར།ཁོས་འཇམ་དབྱངས་སྐྱིད།ཁྱོད་ཀྱི་ཁྱོ་གའི་མིང་ལ་ཅི་ཟེར།བུ་མོ་ད་ལྟ་ལོ་དུ་ཡིན་ཞེས་དྲན་པ་ཐོར་མིན་ལ་བརྟགས།བསམ་ཞིག་ཚུགས་པ་ན་ང་སྔར་བཞིན་རྐུབ་སྟེགས་དེའི་སྟེང་བསྒྲོགས་འདུགཁོས་ང་ལ་ཁྱོད་བཟའ་ཟླ་གཉིས་ཀའི་ལས་ཀ་ཤོར།ཁྲིམས་ཐག་བཅད།བཙོན་དུ་བསྡད་ན།བུ་མོ་གཉིས་འཚོ་བ་ཇི་ལྟར་འཁྱོལ།སློབ་གསོ་ཇི་ལྟར་ཐོབ།ཁང་པ་ཇི་ལྟར་ཉོ།ནད་བྱུང་ཚེ་སྨན་ཁང་དུ་ཇི་ལྟར་སྟོན།ཁྱོད་ཀྱི་བུ་མོ་གཅིག་ད་དུང་ལོ་ལྔ་ཙམ་རེད།མོ་རང་སུས་སྙོར་སྐྱོང་བྱེད།དོ་དགོང་མོའི་ཨ་ཕ་ཡང་འཛིན་བཟུང་བྱས་པས་བུ་མོས་ཨ་མ་ཨ་མ་ཞེས་ངུ་འབོད་བྱེད་ཀྱི་ཡོད་ཤག་རེད།ཁྱོད་ལ་ད་དུང་ཕ་རྒན་ལོ་བརྒྱད་ཅུ་ལྷག་ཅན་ཞིག་ཡོད་པ་མིན་ནམ།ཁྱོད་ཚང་གི་གནས་ཚུལ་དམིགས་བསལ་ཡིན་པས།ང་ཚོས་ཁྱོད་ལ་བསམ་བློ་གཏོང་གི་ཡོད།གོང་རིམ་ནས་ཀྱང་ཁྱོད་ཀྱི་དོན་འདི་ལ་དོ་སྣང་བྱེད་ཀྱི་འདུགམ་ཟད་གང་ནུས་ཀྱིས་མི་རིགས་བར་འགལ་ཟླ་མི་ཡོང་བ་བྱེད་དགོས་ཞེས་ལབ་སོང་།ཁྱོད་ཀྱིས་འདང་ཡག་པོ་བརྒྱབ་ན་ད་ལྟ་ད་དུང་འཕྱིས་མེད་ཅེས་ཕན་སེམས་ཡིན་ཁུལ་གྱིས་བཤད་པར།ངས་ཝང་གིས་དངོས་གནས་ང་ལ་དྲང་གཏམ་བརྗོདརྩོམ་ཡིག་ཆ་ཚང་ལ་གཟིགས་རོགས།